Az avalai tévétorony () az Avala-hegyen álló körülbelül 205 méter magas tévétorony Szerbia fővárosban, Belgrádban. A torony nyitva áll a nagyközönség számára, akik a 120 méter magasságban nyíló kilátót látogathatják. Az 1960-as években épült tornyot a NATO 1999. április 29-én a koszovói háború során az utolsó célpontok egyikeként lebombázta az Allied Force hadművelet keretében. A város egyik szimbólumává vált épületet végül országos összefogás keretében 2006 és 2009 között újjáépítették az eredetivel megegyező, de annál 2 méterrel magasabb formában, amelyet hivatalosan 2010. április 21-én nyitottak meg.